- 224 — 



serement de fidélité accoustumez, à cause de la régalie de 

 Besançon. Et adonc ledit monseigneur l'arcevesque demanda 

 à vénérables et discrètes personnes maistres Lyon de Noze- 

 roy, doyen, et Heude de Clerevalx, chantre et chenoinne de 

 l'église de Besançon, ses vicaires enqui présens, s'il devoit- 

 fere et estoit tenuz de fere par coustume ancienne lesdiz se- 

 remens; lesquelx ses vicaires respondirent que oy. Et, après 

 ladite réponse, icellui monseigneur l'arcevesque mist sa 

 main destre à son pictz, et jura et promist, en léal et véné- 

 rable parole de prélat, et en bonne foy, ausdiz gouverneurs, 

 en nom d'eulx et de toute la université de la cité de Besan- 

 çon, garder, deffendre et maintenir de tout son pouhoir les 

 privilèges, libertez, franchises, immunités, drois, coustumes 

 et usaiges, ensemble le bon estât de ladite cité, des citiens et 

 habitans d'icelle, en la forme et manière que ses prédéces- 

 seurs arcevesques de Besançon l'avoyent promis et fere le 

 debvoyent, en ratiffiant et approuvant les promesses et sere- 

 mens par lui et sesdiz prédécesseurs fais ou temps passez en 

 tel cas. Et, ce fait, lesdiz gouverneurs de ladite cité, enqui 

 présens, promirent en la main de mondi e seigneur l'arceves- 

 que ly garder la foy et léaulté à laquelle ladite cité est tenue 

 au siège de Besançon à cause de ladite régalie. De et sur les- 

 quelles choses dessus dites, ledit Estienne des Potaz, procu- 

 reur et par nom de procureur de ladite université d'icelle cité 

 de Besançon, quist et demanda à nous notaires dessoubz sub- 

 scripz à lui estre fait instrument publique, ung ou pluseurs, 

 et tant que besoing lui seroit, d'une mesme substance et te- 

 neur. Ce fut fait l'an, jour, heure, indicion, pontiffiement et 

 lieu dernier diz , présens les dessus nommez messires Henry 

 Valée, Pierre de Quingey, chevaliers ; Aymé Bourgois, Hu- 

 guenin de Vuillaffans, seigneur de Say, escuiers, et pluseurs 

 autres tesmoings ad ce espécialment appeliez et requis. 



Et je Viart d'Achei, clerc, de l'auctorité impérial notaire 

 publique et juré de la court de Besançon, aux dessus diz se- 

 remens et promesses ay esté présent, etc. 



